

**ประกาศโรงเรียนบ้านห้วยไคร้**

**เรื่อง มาตรฐานการศึกษาของสถานศึกษา ระดับการศึกษาปฐมวัย**

**เพื่อการประกันคุณภาพภายในสถานศึกษา**

**…………………………………………………**

โดยที่มีประกาศใช้กฎกระทรวงว่าด้วยระบบ หลักเกณฑ์ และวิธีการประกันคุณภาพการศึกษา พ.ศ. ๒๕๖๑ นโยบายการปฏิรูปการศึกษาในทศวรรษที่สองที่กำหนดเป้าหมายและยุทธศาสตร์ในการพัฒนาคุณภาพคนไทยและการศึกษาไทยในอนาคต ประกอบกับมีนโยบายให้ปฏิรูประบบการประเมินและการประกันคุณภาพทั้งภายในและภายนอกของทุกระดับก่อนจะมีการประเมินคุณภาพในรอบต่อไป จำเป็นต้องปรับปรุงมาตรฐานการศึกษาขั้นพื้นฐานให้สอดคล้องกัน จึงให้ยกเลิกประกาศกระทรวงศึกษาธิการ เรื่อง ให้ใช้มาตรฐานการศึกษาระดับปฐมวัย เพื่อการประกันคุณภาพภายในของสถานศึกษา ลงวันที่ ๒๗ กรกฎาคม พ.ศ. ๒๕๕๔ ประกาศกระทรวงศึกษาธิการ เรื่อง ให้ใช้มาตรฐานการศึกษาขั้นพื้นฐาน เพื่อประกันคุณภาพภายในของสถานศึกษา ลงวันที่ ๑๑ ตุลาคม พ.ศ.๒๕๕๙ และประกาศกระทรวงศึกษาธิการ เรื่อง ให้ใช้มาตรฐานการศึกษาศูนย์การศึกษาพิเศษ เพื่อการประกันคุณภาพภายในของสถานศึกษา ลงวันที่ ๒ มีนาคม พ.ศ. ๒๕๖o

พระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๒) พ.ศ. ๒๕๔๕ มาตรา ๙ (๓) ได้กำหนดการจัดระบบ โครงสร้าง และกระบวนการจัดการศึกษาให้ยึดหลักที่สำคัญข้อหนึ่ง คือ มีการกำหนดมาตรฐานการศึกษา และจัดระบบประกันคุณภาพการศึกษาทุกระดับและประเภทการศึกษา โดยมาตรา ๓๑ ให้กระทรวงมีอำนาจหน้าที่กากับดูแลการศึกษาทุกระดับและทุกประเภท กำหนดนโยบาย แผน และมาตรฐานการศึกษาและมาตรา ๔๘ ให้หน่วยงานต้นสังกัดและสถานศึกษาจัดให้มีระบบประกันคุณภาพภายในสถานศึกษา และให้ถือว่าการประกันคุณภาพภายในเป็นส่วนหนึ่งของการบริหารการศึกษาที่ต้องดำเนินการอย่างต่อเนื่อง โดยมีการจัดทำรายงานประจาปีเสนอต่อหน่วยงานต้นสังกัดหน่วยงานที่เกี่ยวข้อง และเปิดเผย ต่อสาธารณชน เพื่อนำไปสู่การพัฒนาคุณภาพมาตรฐานการศึกษา และเพื่อรองรับการประกันคุณภาพภายนอก

ฉะนั้น อาศัยอำนาจความในมาตรา 9 (3) มาตรา 48 แห่งพระราชบัญญัติการศึกษาแห่งชาติ พ.ศ.2542 และมาตรา 5 มาตรา 31 แห่งพระราชบัญญัติการศึกษาแห่งชาติ พ.ศ.2542 ซึ่งแก้ไขเพิ่มเติมโดยพระราชบัญญัติการศึกษาแห่งชาติ (ฉบับที่ 2) พ.ศ.2545 ประกอบกับมติคณะกรรมการการศึกษาขั้นพื้นฐานในการประชุม ครั้งที่ 5/2561 เมื่อวันศุกร์ที่ 10 พฤษภาคม พ.ศ.2561 โรงเรียนบ้านห้วยไคร้ จึงประกาศให้ใช้มาตรฐานการศึกษาขั้นพื้นฐาน ในการพัฒนา ส่งเสริม สนับสนุน กำกับดูแลและติดตามตรวจสอบคุณภาพการศึกษา ตามเอกสารแนบท้ายประกาศฉบับนี้ ให้ใช้กับโรงเรียนบ้านห้วยไคร้

 ประกาศ ณ วันที่ ๑๒ พฤศจิกายน พ.ศ. ๒๕๖๑

(นายสุทัด จันทะสินธุ์)

ผู้อำนวยการโรงเรียนบ้านห้วยไคร้

**มาตรฐานการศึกษาของสถานศึกษา ระดับการศึกษาปฐมวัย**

**เพื่อการประกันคุณภาพภายในของสถานศึกษา**

**แนบท้ายประกาศโรงเรียนบ้านห้วยไคร้ เรื่อง มาตรฐานการศึกษาของสถานศึกษา**

**ระดับการศึกษาปฐมวัย เพื่อการประกันคุณภาพภายในสถานศึกษา**

**ฉบับประกาศ ณ วันที่ ๑๒ พฤศจิกายน พ.ศ. ๒๕๖๑**

มาตรฐานการศึกษา ระดับปฐมวัย เพื่อการประกันคุณภาพภายในของสถานศึกษา พ.ศ.๒๕๖๑ มีจำนวน ๓ มาตรฐาน ได้แก่

มาตรฐานที่ ๑ คุณภาพของเด็ก (19 ตัวบ่งชี้)

มาตรฐานที่ ๒ กระบวนการบริหารและการจัดการ (11 ตัวบ่งชี้)

มาตรฐานที่ ๓ การจัดประสบการณ์ที่เน้นเด็กเป็นสำคัญ(12 ตัวบ่งชี้)

| **มาตรฐาน / ตัวบ่งชี้พฤติกรรม** | **ค่าเป้าหมาย** |
| --- | --- |
| **มาตรฐานที่ 1 คุณภาพของเด็ก** | **ยอดเยี่ยม** |
| * 1. **มีพัฒนาการด้านร่างกาย แข็งแรง มีสุขนิสัยที่ดี และดูแลความปลอดภัย**   **ของตนเองได้ (3 ตัวบ่งชี้)**  1.1.1 เด็กมีพัฒนาการด้านร่างกาย มีน้ำหนัก ส่วนสูง และมีเส้นรอบศีรษะตามเกณฑ์  1.1.2 เด็กเคลื่อนไหวร่างกายคล่องแคล่ว ทรงตัวได้ดี ใช้มือและตาประสานสัมพันธ์ได้ดี ผ่านการจัดประสบการณ์ตามแนวคิดมอนเตสซอรี่ ทั้ง 4 หมวด ได้แก่ หมวดชีวิตประจำวัน หมวดประสาทรับรู้ หมวดภาษา หมวดคณิตศาสตร์  1.1.3 เด็กดูแลรักษาสุขภาพอนามัยส่วนตนและปฏิบัติจนเป็นนิสัย ปฏิบัติตนตามข้อตกลง เกี่ยวกับความปลอดภัย หลีกเลี่ยงสภาวะที่เสี่ยงต่อโรค สิ่งเสพติด และระวังภัยจากบุคคล สิ่งแวดล้อม และสถานการณ์ที่เสี่ยงอันตราย ผ่านการปฏิบัติกิจกรรมประจำวัน กิจกรรมโฮมรูม และกิจกรรมการเล่านิทานที่เกี่ยวข้องกับการดูแลสุขภาพร่างกายและความปลอดภัยในชีวิตประจำวัน |  |
| * 1. **มีพัฒนาการด้านอารมณ์ จิตใจ ควบคุม และแสดงออกทางอารมณ์ได้**   **(4 ตัวบ่งชี้)**  1.2.1 เด็กร่าเริงแจ่มใส แสดงอารมณ์ความรู้สึกได้เหมาะสม ผ่านกิจกรรมเคลื่อนไหวและจังหวะ และกิจกรรมสร้างสรรค์  1.2.2 เด็กรู้การรอคอยยอมรับและพอใจในความสามารถ และผลงานของตนเองและผู้อื่น ผ่านกิจกรรมประจำวัน และกิจกรรมการเรียนรู้ตามแนวคิดมอนเตสซอรี่  1.2.3 เด็กมีจิตสานึกและค่านิยมที่ดี มีความมั่นใจกล้าพูด กล้าแสดงออก ช่วยเหลือแบ่งปัน เคารพสิทธิ รู้หน้าที่รับผิดชอบ โดยผ่านกิจกรรม การเรียนรู้ตามแนวคิดมอนเตสซอรี่ และกิจกรรมโครงการบ้านนักวิทยาศาสตร์น้อย  1.2.4 เด็กซื่อสัตย์สุจริตมีคุณธรรม จริยธรรมตามที่สถานศึกษากำหนดชื่นชมและมีความสุขกับศิลปะ ดนตรี และการเคลื่อนไหว ผ่านกิจกรรมโครงการห้องเรียนสีขาวระดับปฐมวัย และกิจกรรมประจำวัน |  |
| * 1. **มีพัฒนาการด้านสังคม ช่วยเหลือตนเอง และเป็นสมาชิกที่ดีของสังคม**   **( 5 ตัวบ่งชี้)**  1.3.1 เด็กช่วยเหลือตนเองในการปฏิบัติกิจวัตรประจำวันได้ ผ่านกิจกรรมการเรียนรู้ตามแนวคิดมอนเตสซอรี่ หมวดชีวิตประจำวัน กลุ่มงานการควบคุมการเคลื่อนไหว กลุ่มงานกิจกรรมเคลื่อนไหวเบื้องต้น และกลุ่มงานดูแลตนเอง  1.3.2 เด็กมีวินัยในตนเอง ประหยัดและพอเพียงมีส่วนร่วมดูแลรักษาสิ่งแวดล้อมในและนอกห้องเรียนผ่านกิจกรรม หมวดชีวิตประจำวัน กลุ่มงานดูแลสิ่งแวดล้อม  1.3.3 เด็กมีมารยาทตามวัฒนธรรมไทย เช่น การไหว้ การยิ้มทักทาย และมีสัมมาคารวะกับผู้ใหญ่ผ่านกิจกรรม หมวดชีวิตประจำวัน กลุ่มงานมารยาทและสมบัติผู้ดี  1.3.4 เด็กยอมรับหรือเคารพความแตกต่างระหว่างบุคคล เช่น ความคิด พฤติกรรม พื้นฐานครอบครัว เชื้อชาติ ศาสนา วัฒนธรรม ผ่านกิจกรรม งานเสริมหมวดประสาทรับรู้และภาษา  1.3.5 เด็กสามารถช่วยเหลือตนเองและเป็นสมาชิกที่ดีของสังคมผ่านกิจกรรมจิตศึกษาระดับปฐมวัย |  |
| * 1. **มีพัฒนาการด้านสติปัญญา สื่อสารได้ มีทักษะการคิดพื้นฐาน และแสวงหา**   **ความรู้ได้ (7 ตัวบ่งชี้)**  1.4.1 เด็กสนทนาโต้ตอบและเล่าเรื่องราวต่างๆให้ผู้อื่นเข้าใจ และตั้งคำถามในสิ่งที่ตนเองสนใจหรือสงสัย และพยายามค้นหาคำตอบ ผ่านโครงการบ้านนักวิทยาศาสตร์น้อย โดยปฏิบัติผ่านกิจกรรม การจัดประสบการณ์ทางวิทยาศาสตร์สำหรับเด็กปฐมวัย กิจกรรมการจัดประสบการณ์แบบโครงงาน กิจกรรมการศึกษานอกห้องเรียน กิจกรรมการเรียนรู้โดยใช้กระบวนการเรียนรู้แบบ STME สำหรับเด็กปฐมวัย  1.4.2 เด็กสามารถอ่านนิทานและเล่าเรื่องที่ตนเองอ่านได้เหมาะสมกับวัย ผ่านกิจกรรมการเรียนรู้มอนเตสซอรี่ หมวดภาษา กลุ่มงานภาษาพูด กิจกรรมการสนทนา กิจกรรมการเล่าเรื่องจริง กิจกรรมสนทนาจากภาพ และกิจกรรมการอ่านหนังสือ  1.4.3 เด็กมีความคิดรวบยอด และคิดเชิงเหตุผลทางคณิตศาสตร์ คิดแก้ปัญหาและสามารถตัดสินใจในเรื่องง่ายๆได้ผ่านกิจกรรมการเรียนรู้มอนเตสซอรี่ หมวดคณิตศาสตร์ กลุ่มงานจำนวน 1-10 และ 0 กลุ่มงานระบบเลขฐานสิบ กลุ่มงานนับ 1-1000 และ หมวดประสาทรับรู้ กลุ่มงานจักษุประสาท เป็นต้น  1.4.4 เด็กสามารถสร้างสรรค์ผลงานตามความคิดและจินตนาการ ผ่านกิจกรรมสร้างสรรค์ กิจกรรมเคลื่อนไหวและจังหวะ และกิจกรรมเสรี เป็นต้น  1.4.5 เด็กสามารถใช้สื่อและเทคโนโลยีเป็นเครื่องมือในการเรียนรู้และแสวงหาความรู้ผ่านกิจกรรมโครงการบ้านนักวิทยาศาสตร์น้อย โดยปฏิบัติผ่านกิจกรรม การจัดประสบการณ์ทางวิทยาศาสตร์สำหรับเด็กปฐมวัย กิจกรรมการจัดประสบการณ์แบบโครงงาน กิจกรรมการศึกษานอกห้องเรียน กิจกรรมการเรียนรู้โดยใช้กระบวนการเรียนรู้แบบ STME สำหรับเด็กปฐมวัย  1.4.6 เด็กได้สำรวจค้นหาและทำความเข้าใจ กับสิ่งแวดล้อมรอบตัวและรู้จักแก้ไขข้อผิดพลาดในการทำงานด้วยตนเอง อย่างสร้างสรรค์ ผ่านกิจกรรมการเรียนรู้มอนเตสซอรี่ และโครงการบ้านนักวิทยาศาสตร์น้อย  1.4.7 เด็กได้เรียนรู้ผ่านกระบวนการอย่างเป็นขั้นตอนจาก รูปธรรมไปสู่นามธรรมโดยใช้อุปกรณ์ของมอนเตสซอรี่เป็น สื่อในการเรียนรู้ |  |
| **มาตรฐานที่ 2 กระบวนการบริหารและการจัดการ** (11 ตัวบ่งชี้) | **ยอดเยี่ยม** |
| 2.1 มีหลักสูตรสถานศึกษาปฐมวัย โรงเรียนบ้านห้วยไคร้ พุทธศักราช 2561 ตามหลักสูตรแกนกลางการศึกษาปฐมวัย พุทธศักราช 2560 โดยพัฒนาปรับปรุงให้เหมาะสมกับเด็กและสภาพท้องถิ่น  2.2 มีการพัฒนาหลักสูตรสถานศึกษาปฐมวัยให้สอดคล้องกับบริบทของท้องถิ่นและการเปลี่ยนแปลงทางสังคมโดยการนำแนวคิดการจัดประสบการณ์เรียนรู้ตามแนวคิดมอนเตสซอรี่มาใช้จัดการศึกษาระดับปฐมวัย  2.3 มีการพัฒนากระบวนการบริหารและการจัดการโดยการพัฒนาคุณภาพสถานศึกษาเชิงระบบระดับปฐมวัย ประกอบด้วย ระบบการบริหารวิชาการ ระบบการเรียนรู้ ระบบดูแลช่วยเหลือนักเรียน ระบบความปลอดภัย  2.4 มีจำนวนครูและบุคลากรทางการศึกษาที่จบการศึกษาปฐมวัยเพียงพอและเหมาะสมกับชั้นเรียน  2.5 มีการส่งเสริมให้ครูมีความเชี่ยวชาญด้านการจัดประสบการณ์การจัดการเรียนรู้ตามแนวคิดมอนเตสซอรี่ที่ส่งผลต่อการพัฒนาคุณภาพเด็กเป็นรายบุคคล ผ่านการอบรมเชิงปฏิบัติการ การจัดประสบการณ์การเรียนรู้สำหรับเด็กปฐมวัยตามแนวคิดมอนเตสซอรี่  2.6 มีการส่งเสริมให้ครูมีเชี่ยวชาญด้านการจัดประสบการณ์การเรียนรู้ผ่านชุมชนการเรียนรู้ทางวิชาชีพด้วยกระบวนการ (Profession Learning Community : PLC) เพื่อการพัฒนาคุณภาพเด็กเป็นรายบุคคล อย่างมีคุณภาพ  2.7 มีการส่งเสริมให้ครูมีความเชี่ยวชาญในการจัดประสบการณ์การเรียนรู้โดยส่งเสริมให้มีการพัฒนานวัตกรรมการจัดประสบการณ์การเรียนรู้ ระดับปฐมวัย  2.8 มีการจัดสภาพแวดล้อมภายในและภายนอกห้องเรียนที่เอื้อต่อการเรียนรู้และคำนึงถึงความปลอดภัยสำหรับเด็กปฐมวัย ที่สอดคล้องกับสภาพบริบทและเน้นการมีส่วนร่วมจากภาคีผู้มีส่วนเกี่ยวข้อง ด้วยการพัฒนาคุณภาพสถานศึกษาเชิงระบบ ระดับปฐมวัย ระบบความปลอดภัย  2.9 มีการพัฒนา จัดซื้อ จัดหา ผลิตสื่อการเรียนการสอนที่ส่งเสริมการจัดกิจกรรมมอนเตสซอรี่ หมวดชีวิตประจำวัน หมวดประสาทรับรู้ หมวดภาษา และหมวดคณิตศาสตร์ ที่เพียงพอ  2.10 ส่งเสริมการใช้สื่อเทคโนโลยีสารสนเทศและสื่อการเรียนรู้เพื่อสนับสนุนการจัดประสบการณ์ตามแนวคิดมอนเตสซอรี่ ในบริบทของสถานศึกษา  2.11 มีระบบบริหารจัดการคุณภาพของสถานศึกษา ที่ส่งผลต่อคุณภาพตามมาตรฐานของสถานศึกษา โดยการประชุมคณะกรรมการสถานศึกษา ผู้ปกครอง ชุมชน ภาคีผู้มีส่วนร่วมในการจัดการศึกษามีการบูรณาการการปฏิบัติงานและเปิดโอกาสให้ผู้เกี่ยวข้องทุกฝ่ายมีส่วนร่วม |  |
| **มาตรฐานที่ 3 การจัดประสบการณ์ที่เน้นเด็กเป็นสำคัญ** | **ยอดเยี่ยม** |
| **3.1 จัดประสบการณ์ที่ส่งเสริมให้เด็กมีพัฒนาการทุกด้านอย่างสมดุลเต็มศักยภาพ**  **(4 ตัวบ่งชี้)**  3.1.1 ครูวิเคราะห์ข้อมูลเด็กเป็นรายบุคคลอย่างเป็นระบบโดย การพัฒนาคุณภาพสถานศึกษาเชิงระบบระดับปฐมวัย การพัฒนาเชิงระบบดูแลช่วยเหลือนักเรียนระดับปฐมวัย  3.1.2 ครูมีการจัดทำแผนการเรียนรู้ที่มุ่งพัฒนาผู้เรียนโดยใช้กิจกรรมการเรียนรู้ตามแนวคิดมอนเตสซอรี่  3.1.3 ครูมีการจัดประสบการณ์การเรียนรู้โดยผ่านกิจกรรมการเรียนรู้ตามแนวคิดมอนเตสซอรี่และจัดกิจกรรมการเรียนรู้ผ่านการพัฒนาคุณภาพสถานศึกษาเชิงระบบระดับปฐมวัย การพัฒนาเชิงระบบการเรียนรู้ปฐมวัย  3.1.4 ครูมีการวิเคราะห์มาตรฐานคุณลักษณะที่พึงประสงค์ในหลักสูตรสถานศึกษาระดับปฐมวัย โดยมีการจัดกิจกรรมที่ส่งเสริมพัฒนาเด็กครอบคลุมทั้งทางด้านร่างกาย ด้านอารมณ์-จิตใจ ด้านสังคมและด้านสติปัญญาอย่างสมดุลเต็มศักยภาพโดยความร่วมมือของภาคีผู้มีส่วนเกี่ยวข้อง |  |
| **3.2 สร้างโอกาสให้เด็กได้รับประสบการณ์ตรง เล่นและปฏิบัติอย่างมีความสุข**  **(4 ตัวบ่งชี้)**  3.2.1 ครูจัดประสบการณ์ที่เชื่อมโยงกับประสบการณ์เดิม ให้เด็กมีโอกาสเลือกทำกิจกรรมอย่างอิสระตามความต้องการ ความสนใจ ความสามารถ สนองต่อวิธีการเรียนรู้ของเด็กเป็นรายบุคคลหลากหลายรูปแบบ โดยผ่านกิจกรรมการเรียนรู้ตามแนวคิดมอนเตสซอรี่  3.2.2 มีการใช้สื่อการเรียนรู้ที่เด็กสามารถลงมือปฏิบัติได้จริง  3.2.3 มีการจัดประสบการณ์เรียนรู้จากแหล่งเรียนรู้ที่หลากหลายทั้งภายในและภายนอกโรงเรียน อาทิเช่น ห้องสมุดโรงเรียน มหาลัยชีวิต ทักษะอาชีพ ตลอดจนการทัศนศึกษาแหล่งเรียนรู้ภายนอกโรงเรียน เป็นต้น  3.2.4 เปิดโอกาสให้เด็กได้เลือกเล่น เรียนรู้ ลงมือกระทำและสร้างองค์ความรู้ด้วยตนเองอย่างมีความสุขโดยผ่านกิจกรรมการเรียนรู้ตามแนวคิดมอนเตสซอรี่ และ เรียนรู้ผ่านกิจกรรมโครงการบ้านนักวิทยาศาสตร์น้อย |  |
| **3.3 จัดบรรยากาศที่เอื้อต่อการเรียนรู้ ใช้สื่อและเทคโนโลยีที่เหมาะสมกับวัย**  **(1 ตัวบ่งชี้)**  3.3.1 ครูจัดห้องเรียนให้สะอาด อากาศถ่ายเท ปลอดภัยมีพื้นที่แสดงผลงานเด็ก พื้นที่สำหรับมุมประสบการณ์และการจัดกิจกรรม โดยเด็กมีส่วนร่วมในการจัดสภาพแวดล้อมในห้องเรียน |  |
| **3.4 ประเมินพัฒนาการเด็กตามสภาพจริงและนำผลการประเมินพัฒนาการเด็กไปปรับปรุงการจัดประสบการณ์และพัฒนาเด็ก (3 ตัวบ่งชี้)**  3.4.1 ครูประเมินพัฒนาการเด็กจากกิจกรรมและกิจวัตรประจำวันด้วยเครื่องมือและวิธีการที่หลากหลาย ทั้งจากการวิเคราะห์เด็กเป็นรายบุคคล การสังเกต การบันทึกพัฒนาการ และการบันทึกหลังการจัดกิจกรรม  3.4.2 ครูมีการวิเคราะห์ผล การประเมินพัฒนาการเด็กอย่างมีส่วนร่วม โดยผู้ปกครองและภาคีผู้มีส่วนเกี่ยวข้อง  3.4.3 ครูนำผลการประเมินที่ได้ไปปรับปรุงการจัดประสบการณ์และพัฒนาเด็กอย่างต่อเนื่อง โดยกระบวนการPLC ระหว่างผู้ที่มีส่วนเกี่ยวข้องเพื่อหาแนวทางและวิธีการในการปรับปรุงและพัฒนาเด็กให้ดียิ่งๆขึ้นไป |  |

**มาตรฐานที่ ๑ คุณภาพของเด็ก**

**การให้ระดับคุณภาพ**

|  |  |
| --- | --- |
| **ระดับคุณภาพ** | **ประเด็นพิจารณา** |
| **กำลังพัฒนา** |  มีพัฒนาการด้านร่างกาย อารมณ์ จิตใจ สังคม และสติปัญญา ยังไม่บรรลุตามเป้าหมายที่สถานศึกษากำหนด |
| **ปานกลาง** |  มีพัฒนาการด้านร่างกาย อารมณ์ จิตใจ สังคม และสติปัญญา ยังไม่บรรลุตามเป้าหมายที่สถานศึกษากำหนด   มีการจัดประสบการณ์การเรียนรู้ตามหลักสูตรและมีแผนงาน/โครงการ/กิจกรรมเสริมในการพัฒนาเด็กที่ยังไม่บรรลุตามเป้าหมายที่สถานศึกษากำหนด |
| **ดี** | มีพัฒนาการด้านร่างกาย อารมณ์ จิตใจ สังคม และสติปัญญา บรรลุตามเป้าหมายที่สถานศึกษากำหนด |
| **ดีเลิศ** |  มีพัฒนาการด้านร่างกาย อารมณ์ จิตใจ สังคม และสติปัญญา บรรลุตามเป้าหมายที่สถานศึกษากำหนด   มีการจัดประสบการณ์การเรียนรู้ตามหลักสูตรและมีแผนงาน/โครงการ/กิจกรรมเสริมในการพัฒนาเด็กอย่างเป็นระบบและต่อเนื่อง |
| **ยอดเยี่ยม** |  มีพัฒนาการด้านร่างกาย อารมณ์ จิตใจ สังคม และสติปัญญา บรรลุตามเป้าหมายที่สถานศึกษากำหนด มีความพร้อมในการศึกษาระดับประถมศึกษา   มีการจัดประสบการณ์การเรียนรู้ตามหลักสูตรและมีแผนงาน/โครงการ/กิจกรรมเสริมในการพัฒนาเด็กอย่างเป็นระบบและต่อเนื่อง   มีส่วนร่วมของพ่อแม่ครอบครัว ชุมชน และทุกฝ่ายที่เกี่ยวข้องในการส่งเสริมพัฒนาการของเด็ก |

**การเก็บรวบรวมข้อมูล**

- ตรวจสอบเอกสารที่สะท้อนพัฒนาการของเด็กจากข้อมูลหลักฐานเซิงประจักษ์ เช่นแบบสังเกต บันทึกหลังการสอน แบบบันทึกพัฒนาการทั้ง 4 ด้าน บันทึกสุขภาพประจำตัวเด็ก แฟ้มสะสมผลงานเด็ก ชิ้นงานเด็ก เอกสารธุรการชั้นเรียนของแต่ละ ร่องรอยการจัดกิจกรรม โครงการต่างๆ

- สังเกตพฤติกรรมต่างๆ ของเด็ก เช่น ทักษะการช่วยเหลือตนเองในชีวิตประจำวัน การอยู่ร่วมกับผู้อื่นได้อย่างมีความสุข พฤติกรรมที่สะท้อนคุณลักษณะและค่านิยม ของเด็กตามที่สถานศึกษากำหนด เช่น การเข้าแถว การแสดงความเคารพ การพูดจา กิริยามารยาท การไหว้ ฯลฯ และพฤติกรรมทำกิจกรรมร่วมกับผู้อื่น การแสดงความคิดเห็น การแก้ไขปัญหาได้เหมาะสมตามวัย

- สัมภาษณ์เด็กเกี่ยวกับท้องถิ่นของตนเองและความเป็นไทย เช่น เด็ก รู้สึกอย่างไรที่เกิดเป็นคนในท้องถิ่นนี้ เด็กภูมิใจสิ่งใดบ้างในท้องถิ่นเด็กชอบ หรือไม่ชอบกับการเข้าร่วมกิจกรรมวันสำคัญ ถ้าชอบ/ไม่ชอบเพราะอะไร ฯลฯ

**มาตรฐานที่ ๒ กระบวนการบริหารและการจัดการ**

**การให้ระดับคุณภาพ**

| **ระดับคุณภาพ** | **ประเด็นพิจารณา** |
| --- | --- |
| **กำลังพัฒนา** |  มีหลักสูตรสถานศึกษาที่ไม่ยืดหยุ่น ไม่สอดคล้องกับหลักสูตรการศึกษาปฐมวัยและบริบทของท้องถิ่น   มีระบบบริหารคุณภาพ แต่ไม่ส่งผลต่อการพัฒนาคุณภาพเด็กปฐมวัย |
| **ปานกลาง** |  มีหลักสูตรสถานศึกษาที่ยืดหยุ่น สอดคล้องกับหลักสูตรการศึกษาปฐมวัยและบริบทของท้องถิ่น   มีระบบบริหารคุณภาพ แต่ไม่ส่งผลต่อการพัฒนาคุณภาพเด็กปฐมวัย |
| **ดี** | มีหลักสูตรสถานศึกษาที่ยืดหยุ่น สอดคล้องกับหลักสูตรการศึกษาปฐมวัยและบริบทของท้องถิ่น  จัดครูให้เพียงพอและเหมาะสมกับชั้นเรียน  มีการส่งเสริมให้ครูมีความเชี่ยวชาญด้านการจัดประสบการณ์ที่ส่งผลต่อคุณภาพเด็กเป็นรายบุคคล  จัดสภาพแวดล้อมอย่างปลอดภัย และมีสื่อเพื่อการเรียนรู้อย่างเพียงพอและหลากหลาย  ให้บริการสื่อเทคโนโลยีสารสนเทศและสื่อการเรียนรู้เพื่อสนับสนุนการจัดประสบการณ์เหมาะสมกับบริบทของสถานศึกษา  มีระบบบริหารจัดการคุณภาพของสถานศึกษาที่ส่งผลต่อคุณภาพตามมาตรฐานของสถานศึกษาและเปิดโอกาสให้ผู้เกี่ยวข้องทุกฝ่ายมีส่วนร่วม |
| **ดีเลิศ** | มีการประเมินและพัฒนาหลักสูตรสถานศึกษา ให้สอดคล้องกับหลักสูตรการศึกษาปฐมวัยและบริบทของท้องถิ่น  จัดครูให้เพียงพอและเหมาะสมกับชั้นเรียน  มีการส่งเสริมให้ครูมีความเชี่ยวชาญด้านการจัดประสบการณ์ที่ส่งผลต่อคุณภาพเด็กเป็นรายบุคคล ตรงความต้องการของครูและสถานศึกษา  จัดสภาพแวดล้อมอย่างปลอดภัย และมีสื่อเพื่อการเรียนรู้อย่างเพียงพอและหลากหลาย  ให้บริการสื่อเทคโนโลยีสารสนเทศและสื่อการเรียนรู้เพื่อสนับสนุนการจัดประสบการณ์เหมาะสมกับบริบทของสถานศึกษา  มีระบบบริหารจัดการคุณภาพของสถานศึกษา การชี้แนะระหว่างการปฏิบัติงานที่ส่งผลต่อคุณภาพตามมาตรฐานของสถานศึกษา บูรณาการการปฏิบัติงานและเปิดโอกาสให้ผู้เกี่ยวข้องทุกฝ่ายมีส่วนร่วม |
| **ยอดเยี่ยม** | มีการประเมินและพัฒนาหลักสูตรสถานศึกษา ให้สอดคล้องกับหลักสูตรการศึกษาปฐมวัยและบริบทของท้องถิ่น  จัดครูให้เพียงพอและเหมาะสมกับชั้นเรียน   มีการส่งเสริมให้ครูมีความเชี่ยวชาญด้านการจัดประสบการณ์ที่ส่งผลต่อคุณภาพเด็กเป็นรายบุคคล ตรงความต้องการของครูและสถานศึกษา และจัดให้มีชุมชนการเรียนรู้ทางวิชาชีพ  จัดสภาพแวดล้อมอย่างปลอดภัย และมีสื่อเพื่อการเรียนรู้อย่างเพียงพอและหลากหลาย  ให้บริการสื่อเทคโนโลยีสารสนเทศและสื่อการเรียนรู้เพื่อสนับสนุนการจัดประสบการณ์เหมาะสมกับบริบทของสถานศึกษา  มีระบบบริหารจัดการคุณภาพของสถานศึกษา ที่เหมาะสมและต่อเนื่อง มีการชี้แนะระหว่างการปฏิบัติงานส่งผลต่อคุณภาพตามมาตรฐานของสถานศึกษา บูรณาการการปฏิบัติงานและเปิดโอกาสให้ผู้เกี่ยวข้องทุกฝ่ายที่มีส่วนร่วมจนเป็นแบบอย่างที่ดีและได้รับการยอมรับจากชุมชนและหน่วยงานที่เกี่ยวข้อง |

**การเก็บรวบรวมข้อมูล**

- ตรวจสอบเอกสารเกี่ยวกับแผนพัฒนาคุณภาพการจัดการศึกษาของสถานศึกษา แผนปฏิบัติการประจำปี แผนพัฒนาวิชาการ แผนบริหารจัดการสารสนเทศ แผนพัฒนาครู / บุคลากร แผนการกำกับนิเทศ ติดตามการประเมินผลของสถานศึกษา แผนการจัดสภาพแวดล้อม ฯลฯ

- สัมภาษณ์คณะกรรมการสถานศึกษา ผู้บริหาร ครู บุคลากร ผู้เรียน และผู้ปกครอง นักเรียนเกี่ยวกับกระบวนการบริหารจัดการหลักสูตรสถานศึกษาปฐมวัย เช่น กระบวนการจัดทำหลักสูตสถานศึกษาปฐมวัย ทำอย่างไรบ้าง มีขั้นตอนอย่างไร ดำเนินการอย่างไร ใครมีส่วนเกี่ยวข้องบ้าง สถานศึกษามีการดำเนินการสร้างความเข้าใจตรงกัน ระหว่างผู้บริหาร ครู และผู้เกี่ยวข้องอย่างไร สถานศึกษานำแผนไปสู่การปฏิบัติอย่างไร สถานศึกษาแบ่งบทบาทหน้าที่ ผู้รับผิดชอบในการปฏิบัติตามแผนอย่างไร ผู้มีส่วนเกี่ยวข้องเข้ามามีส่วนร่วมต่อผลการดำเนินการสถานศึกษาหรือไม่ อย่างไร สถานศึกษามีเครือข่ายในการทำงานกับใคร / หน่วยงานใดบ้างและมีส่วนร่วมอย่างไร สถานศึกษามีการกำกับติดตามและมีวิธีการ ประเมินผลการดำเนินงานอย่างไร ฯลฯ

**มาตรฐานที่ ๓ การจัดประสบการณ์ที่เน้นเด็กสำคัญ**

**การให้ระดับคุณภาพ**

| **ระดับคุณภาพ** | **ประเด็นการพิจารณา** |
| --- | --- |
| **กำลังพัฒนา** | จัดประสบการณ์ที่ส่งเสริมให้เด็กมีพัฒนาการด้านร่างกาย อารมณ์ จิตใจ สังคม และสติปัญญาไม่สมดุล  ไม่สร้างโอกาสให้เด็กได้รับประสบการณ์ตรง เล่นและปฏิบัติกิจกรรมอย่างอิสระตามต้องการ ความสนใจและความสามารถของเด็ก |
| **ปานกลาง** | จัดประสบการณ์ที่ส่งเสริมให้เด็กมีพัฒนาการด้านร่างกาย อารมณ์ จิตใจ สังคม และสติปัญญาอย่างสมดุล  สร้างโอกาสให้เด็กได้รับประสบการณ์ตรง เล่นและปฏิบัติกิจกรรมอย่างอิสระตามความต้องการ ความสนใจและความสามารถของเด็ก |
| **ดี** | จัดประสบการณ์ที่ส่งเสริมให้เด็กมีพัฒนาการด้านร่างกาย อารมณ์ จิตใจ สังคมและสติปัญญาอย่างสมดุล เต็มศักยภาพของเด็กเป็นรายบุคคล  สร้างโอกาสให้เด็กได้รับประสบการณ์ตรง เล่นและปฏิบัติกิจกรรม เรียนรู้ลงมือทำและสร้างองค์ความรู้ด้วยตนเองอย่างมีความสุข  จัดบรรยากาศและสภาพ แวดล้อมในห้องเรียนที่เอื้อต่อการเรียนรู้ ใช้สื่อและเทคโนโลยีที่เหมาะสมกับวัย  ครูประเมินพัฒนาการเด็กตามสภาพจริงด้วยวิธีการที่หลากหลาย โดยผู้ปกครองและผู้เกี่ยวข้องมีส่วนร่วม นำผลการประเมินที่ได้ไปปรับปรุงการจัดประสบการณ์และพัฒนาเด็ก |
| **ดีเลิศ** |  จัดประสบการณ์ที่ส่งเสริมให้เด็กมีพัฒนาการด้านร่างกาย อารมณ์ จิตใจ สังคม และสติปัญญาอย่างสมดุล เต็มศักยภาพโดยความร่วมมือของพ่อแม่และครอบครัว ชุมชนและผู้เกี่ยวข้อง   สร้างโอกาสให้เด็กได้รับประสบการณ์ตรง เล่นและปฏิบัติกิจกรรม เรียนรู้ลงมือทำและสร้างองค์ความรู้ด้วยตนเองอย่างมีความสุข  จัดบรรยากาศและสภาพแวดล้อมในห้องเรียนที่เอื้อต่อการเรียนรู้โดยเด็กมีส่วนร่วมใช้สื่อและเทคโนโลยีที่เหมาะสมกับวัย   ครูประเมินพัฒนาการเด็กตามสภาพจริงด้วยวิธีการที่หลากหลาย โดยผู้ปกครองและผู้เกี่ยวข้องมีส่วนร่วม นำผลการประเมินที่ได้ไปปรับปรุงการจัดประสบการณ์และพัฒนาเด็ก |
| **ยอดเยี่ยม** |  จัดประสบการณ์ที่ส่งเสริมให้เด็กมีพัฒนาการด้านร่างกาย อารมณ์ จิตใจ สังคม และสติปัญญาอย่างสมดล เต็มศักยภาพโดยความร่วมมือของพ่อแม่และครอบครัว ชุมชนและผู้เกี่ยวข้อง และเป็นแบบอย่างที่ดี   สร้างโอกาสให้เด็กได้รับประสบการณ์ตรง เล่นและปฏิบัติกิจกรรม เรียนรู้ลงมือทำและสร้างองค์ความรู้ด้วยตนเองอย่างมีความสุข  จัดบรรยากาศและสภาพแวดล้อมในห้องเรียนที่เอื้อต่อการเรียนรู้โดยเด็กมีส่วนร่วม ใช้สื่อและเทคโนโลยีที่เหมาะสมกับวัย  ครูประเมินพัฒนาการเด็กตามสภาพจริงด้วยวิธีการที่หลากหลาย โดยผู้ปกครองและผู้เกี่ยวข้องมีส่วนร่วม นำผลการประเมินที่ได้ไปปรับปรุงการจัดประสบการณ์และ พัฒนาเด็ก |

**การเก็บรวบรวมข้อมูล**

- ตรวจสอบเอกสารหลักฐานต่างๆ เซ่น หลักสูตรสถานศึกษาปฐมวัย แผนการจัดการเรียนรู้ตามแนวคิดมอนเตสซอรี่ บันทึกผลหลังสอน เอกสารหลักฐานการวัดและประเมินผล เครื่องมือวัดและประเมินผลการจัดกิจกรรม แบบสังเกต นวัตกรรมการจัดการเรียนรู้ ชิ้นงานหรือผลงานของเด็ก/แฟ้มสะสมงานเด็ก สื่อการเรียนการสอน และแหล่งเรียนรู้ ฯลฯ

- สังเกตกระบวนการเรียนการสอน พฤติกรรมการสอนของครู เช่น การใช้คำถาม โดยคำนึงถึงความแตกต่างระหว่างบุคคล พฤติกรรมการดูแลเอาใจใส่ การมอบหมายงานของครู ปฏิสัมพันธ์ของครูกับเด็ก เช่น ความเป็นกันเองของครูกับเด็ก การสนทนาโต้ตอบของครูกับเด็ก พฤติกรรมการร่วมกิจกรรมของเด็ก เช่น ความกระตือรือร้นในทำกิจกรรม การมีส่วนร่วมของเด็กในการทำกิจกรรม

- ความสนใจในการร่วมกิจกรรม สภาพบรรยากาศและ สภาพแวดล้อมที่เอื้อต่อการเรียนรู้ การจัดกิจกรรมที่ให้เด็กปฏิบัติจริง กิจกรรมการแลกเปลี่ยนเรียนรู้เด็ก เช่น กิจกรรมโครงการบ้านนักวิทยาศาสตร์น้อย กิจกรรมตอบสนองความสนใจของเด็กในแต่ละกลุ่ม ฯลฯ

- สัมภาษณ์เด็ก และครู เกี่ยวกับการจัดการเรียนการสอน เช่น เด็กมีส่วนร่วมในการจัดกิจกรรมการเรียนรู้หรือไม่ อย่างไร เด็กได้ร่วมกำหนด เกณฑ์การประเมินผลงาน/ชิ้นงานต่างๆของตนเอง หรือไม่ อย่างไร เด็กได้มีโอกาสได้ไปเรียนรู้จากชุมชนหรือแหล่งเรียนรู้ในเรื่องใด และจากแหล่งเรียนรู้ใดบ้าง เด็กชอบกิจกรรมการเรียนรู้อะไร เพราะเหตุใด ครูใช้วิธีการวัดและประเมินผล ด้วยวิธีการใดบ้าง ฯลฯ

**เกณฑ์การตัดสินคุณภาพของมาตรฐานมี 5 ระดับ**

1. ระดับ 5 ⇒ มากกว่าร้อยละ 90 = ยอดเยี่ยม

2. ระดับ 4 ⇒ ร้อยละ 70-89 = ดีเลิศ

3. ระดับ 3 ⇒ ร้อยละ 50-69 = ดี

4. ระดับ 2 ⇒ ร้อยละ 40 -49 = ปานกลาง

5. ระดับ 1 ⇒ ร้อยละ 0 -39 = กำลังพัฒนา